proxectonos/corpus_dominio_legal_administrativo_tmp huggingface dataset:
06/03/2017 | Administración LocalMunicipal
O Pino
Anuncio da oferta de emprego público para o exercicio 2017

En cumprimento do que dispón a Lei reguladora das bases do réxime local, e no artigo 70 da Lei 7/2007, do 12 de abril, do Estatuto básico do empregado público, o Concello de O Pino anuncia que, mediante o Acordo da Xunta de Goberno Local, do 2 de marzo de 2017, aprobouse a oferta de emprego público desta corporación para o exercicio 2017, coas seguintes características: Funcionarios de Carreira: CLASIFICACIÓN: Escala de Admón Xeral DENOMINACIÓN DO POSTO: Técnico de Administración Xeral Persoal Laboral Fixo Traballador/a Social O Pino, a 2 de marzo de 2017. O Alcalde, Asdo/Manuel Taboada Vigo
06/03/2017 | Administración LocalMunicipal
A Capela
Anuncio de mellora do saneamento en Vilar de Mouros

ANUNCIO Por resolución da Alcaldía número 38/2017, do 13 de febreiro de 2017, adxudicáronse as obras ás que se dá publicidade aos efectos do establecido no artigo 154 do Texto refundido da Lei de contratos do sector público aprobado polo RD Lexislativo 3/2011 do 14 de novembro, incluídas no Plan de Medio Ambiente 2016 da Deputación Provincial da Coruña.1. Entidade adxudicadora. a) Organismo: Concello da Capela. b) Dependencia que tramita o expediente: Secretaría. c) Dirección de internet do perfil do contratante: www.concellodacapela.es 2. Obxecto do contrato. MELLORA DO SANEAMENTO EN VILAR DE MOUROS.3. Tramitación e procedemento. a) Tramitación: urxente. b) Procedemento: aberto, cun único criterio de adxudicación (factor prezo). 4. Orzamento base de licitación. Mellora do saneamento en Vilar De Mouros, por importe de 67.694,03 €, IVE engadido.5. Adxudicación. a) Data: 13 de febreiro 2017. b) Contratista: Agada Occidente, S. L. c) Importe de adxudicación: 42.985,71 €, IVE engadido. A CAPELA, 1 de marzo de 2017. O alcalde Manuel Meizoso López
06/03/2017 | Administración LocalMunicipal
Laxe
Exposición pública do padrón SAF de novembro de 2016

Exposición pública do padrón fiscal do prezo público do Servizo de Axuda no Fogar correspondente ao mes de novembro de 2016 En data 22 de febreiro de 2017 ditouse a Resolución da Alcaldía número 64/2017 cuxo teor literal é o seguinte: <<“Logo de ver a Ordenanza Fiscal número 25, reguladora do prezo público do servizo de axuda no fogar do Concello de Laxe, publicada no BOP n.º 22, de 03/02/2010. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 15/02/2017, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de novembro de 2016. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de novembro de 2016 que importa un total de mil novecentos sesenta e sete e vinte e un cents (1.967,21 euros), que comprende un total de 40 recibos. Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.–O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.“>> Laxe, a 23 de febreiro de 2017. O alcalde José Manuel Mouzo Castiñeira
06/03/2017 | Administración LocalMunicipal
Santiago de Compostela
Tesourería. Sección de Xestión
Padrón fiscal

ANUNCIO EXPEDIENTE: PADRÓN IVTM ANO 2017 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda.–Tesourería.–Sección de xestión tributaria. Configurado pola Tesourería o padrón do imposto sobre vehículos de tracción mecánica do período impositivo 2017, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 54 da OXXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de marzo e o 5 de maio de 2017. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: ENTIDADES COLABORADORAS: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 24 de febreiro de 2017. O/A CONCELLEIRO/A DELEGADO/A DE FACENDA Asdo.: María Rozas Pérez
07/03/2017 | Administración LocalMunicipal
Brión
Corrección erros

Adventindo un erro na publicación dos prezos públicos aprobados en Xunta de Goberno Local do 22 de febreiro de 2017 e publicados no BOP número 41, do mércores 1 de marzo de 2017, ONDE DI: A Xunta de Goberno Local en sesión ordinaria celebrada o 20 de setembro de 2016. DEBE DICIR: A Xunta de Goberno Local en sesión extraordinaria celebrada o 22 de febreiro de 2017. No seu punto 6º) ONDE DI: Prezo público para a actividade de Vacacións para a terceira idade do Concello de Brión 2017, de acordo coa seguinte tarifa: - Prezo público por participante en habitación doble:.435,00 €. DEBE DICIR: Prezo público para a actividade de Vacacións para a terceira idade do Concello de Brión 2017, de acordo coa seguinte tarifa: - Prezo público por participante en habitación doble:.435,00 €. - Prezo público por participante en habitación individual.595,00 €. Brión, 2 de marzo de 2017 O alcalde José Luis García García
07/03/2017 | Administración LocalMunicipal
Carballo
Acordo de desestimento no proceso selectivo para cubrir en propiedade dúas prazas de oficial de policía local incluídas na OEP do concello de Carballo para 2013 (SFP 02/2013)

Por acordo da Xunta de Goberno Local do 18/11/2013 aprobáronse as bases específicas e convocatoria para cubrir en propiedade 2 prazas de oficial de policía local, incluídas na OEP do ano 2013. As bases e a convocatoria publicáronse no BOP da Coruña núm.229 do 02/12/2013, no Diario Oficial de Galicia núm.247 do 27/12/2013, e no Boletín Oficial do Estado núm.6 do 07/01/2014. Por Resolución da Alcaldía núm.412 do 21 de febreiro de 2017 acordouse o seguinte: Primeiro.- Acordar o desestimento e arquivo das actuacións no procedemento con referencia SFP 02/2013, iniciado polo acordo da Xunta de Goberno Local do 18/11/2013, polo que se aprobaron as bases específicas e convocatoria para cubrir en propiedade 2 prazas de oficial de policía local, incluídas na oferta de emprego público do ano 2013. Os motivos do desestimento e conseguinte arquivo de actuacións son os sinalados nas consideracións xurídicas e conclusións da parte expositiva desta resolución. Segundo.- Acordar a devolución do importe que os aspirantes do citado proceso selectivo aboaron en concepto de exame (que estaban fixados en vinte e catro euros (24,00 €)). Terceiro.- Devolver a documentación que os aspirantes do citado proceso selectivo presentaron xunto coa respectiva solicitude de participación naquel. Cuarto.- Notificar a presente resolución aos aspirantes do proceso, e acordar a publicación daquela no taboleiro de anuncios do concello de Carballo, así como no Boletín Oficial da Provincia. Carballo, 1 de marzo de 2017 O Alcalde D. Evencio Ferrero Rodríguez
07/03/2017 | Administración LocalMunicipal
Noia
Administración Financeira. Intervención
Bases reguladoras “XXXIII edición do concurso desfile Rally París-Dakar. Entroido 2017”

ANUNCIO Faise público que por Resolución do Concelleiro Delegado número 2017-0263 apróbanse as bases reguladoras da “XXXIII edición do concurso desfile Rally París-Dakar. Entroido 2017”, que están ao público no taboleiro de edictos do Concello situado na rúa Rosalía de Castro núm.2 de Noia; onde se poderá consultar en horario de 8.00 a 15.00 horas de luns a venres. Todas as persoas interesadas poderán formular as alegacións ou suxestións que estimen pertinentes. Noia, a 22 de febrero de 2017. O Concelleiro Delegado Asdo.: José Saturnino Balderrábano Mayo
07/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 23 de febreiro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello da Laracha (expediente IN407A 2017/004-1)

Acordo do 23 de febreiro de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello da Laracha (expediente IN407A 2017/004-1) Expte.: IN407A 2017/004-1 Solicitante: Hidroeléctrica de Laracha, S. L. Denominación: reforma do CT Avda. de Caión. Concello: A Laracha Características técnicas: LMTS a 15 kV, de 120 m, condutor tipo RHZ1-2OL 12/20 kV 3 (1x240 mm 2 Al), con orixe no treito entre o CMD de Froxo (Expte. IN407A 2012/067) e o CS Polígono 1 (Expte.306/11) da LMTS existente que alimenta o Polígono Industral da Laracha (Expte.296/11) e final, con entrada e saída, no CT ‘Avda. de Caión’ (Expte.68/00) que se vai reformar. – Novo CT Avda. de Caión en edificio de obra civil, cunha potencia de 250 kVA, unha relación de transformación de 15.000-20.000/400-230 V e dous conxuntos de celas en configuración 4L e 3L+1P. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 23 de febreiro de 2017. Isidoro Martínez Arca Xefe territorial da Coruña
07/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 14 de febreiro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Fisterra (expediente IN407A 2016/2978-1)

Acordo do 14 de febreiro de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Fisterra (expediente IN407A 2016/2978-1) Expte.: IN407A 2016/2978-1 Solicitante: Unión Fenosa Distribución, S. A. Denominación: aumento de potencia CT Buxán (15X969). Concello: Fisterra Características técnicas: Novo trafo en CTI Buxán (Expte.4041 - 15X969) de 160 kVA, unha relación de transformación de 20.000/400-230 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 14 de febreiro de 2017. Isidoro Martínez Arca Xefe territorial da Coruña
07/03/2017 | Administración LocalMunicipal
Boiro
Publicación padróns urbana e rústica

A Xunta de Goberno Local de data 01 de marzo de 2017 aprobou o Padróns Fiscal 2017 do Imposto sobre bens Inmobles urbana (IBI-URBANA) e do Imposto sobre bens inmobles rústica (IBI-RÚSTICA). Ditos Padróns quedan expostos ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuizo de resolve-las reclamacións, reparos e observacións que poidesen subscitarse, FAISE SABER que pola Xunta de Goberno Local, fixouse como prazo de ingreso en período voluntario para as exaccións citadas do: 20/03/2015 ó 19/05/2016. No caso de ter concedido o fraccionamento do IBI as datas de cargo serán as seguintes: o 1º cota: 20 de abril. o 2º cota: 5 de xuño. o 3º cota: 5 de xullo. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 2 de marzo de 2017 O Alcalde-Presidente Juan José Dieste Ortigueira
07/03/2017 | Administración LocalMunicipal
Noia
Administración Financeira. Intervención
Aprobación Plan Económico Financeiro exercicios 2016-2017

O Pleno corporativo na sesión plenaria extraordinaria celebrada o 5 de xaneiro de 2017, adoptou acordo de aprobación do Plan Económico-Financeiro referido aos exercicios 2016-2017. En cumprimento do previsto nos artigos 23.4 da Lei Orgánica 2/2012, de 27 de abril, de Estabilidade Orzamentaria e Sostenibilidade Financeira e o artigo 26 do Real Decreto 1463/2017 de 2 de novembro polo que se aproba o regulamento de desenvolvemento da Lei 18/2001, de 12 de decembro de estabilidade orzamentaria, a aprobación acordada sometese a información pública con publicación de edicto do Boletín oficial da Provincia de A Coruña. Tamén a efectos feramente informativos, unha copia do Plan Económico-Financeiro estará disposición do público dende a súa aprobación polo Pleno da Corporación Local ate a finalización da vixencia do propio Plan. O que se fai público para xeral coñecemento. Noia a 23 de febreiro de 2017 O Alcalde José Santiago Freire Abeijón
07/03/2017 | Administración LocalMunicipal
Cambre
Avocación de competencias do sexto tenente de alcalde don Ramón Boga Moscoso, dende o día 27 de febreiro ao 3 de marzo, ambos os dous incluídos

Esta Alcaldía, con data do día 27 de febreiro de 2017, ditou a Resolución número /2017 que se transcribe a continuación: “Don Jose Agostinho Marius Nicusor Suarez de Figueroa Tretyak, sexto tenente de alcalde, comunicou a esta alcaldía que por motivos persoais non poderá exercer as súas funcións como concelleiro delegado de área, dende o día 27 de febreiro ao 3 de marzo de 2017, ambos os dous incluídos, segundo o seu escrito rexistrado de entrada o día 22 de febreiro de 2017 co número 0/1636. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Xuventude, Turismo e Patrimonio a prol de don Jose Agostinho Marius Nicusor Suarez de Figueroa Tretyak. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de don Jose Agostinho Marius Nicusor Suarez de Figueroa Tretyak dende o día 27 de febreiro ao 3 de marzo de 2017 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 27 de febreiro de 2017 O alcalde Óscar A. García Patiño
07/03/2017 | Administración LocalMunicipal
Aranga
Secretaría - Intervención
Aprobación do padrón de contribuíntes da taxa polo servizo de recollida de residuos sólidos urbanos 2017

O Pleno municipal, na Sesión que se realizou o día 23 de febreiro de 2017, aprobou o Padrón da Taxa polo Servizo de Recollida de Residuos Sólidos Urbanos de 2017, polo que se expón ao público, na Secretaría deste Concello, durante o prazo dun mes, para os efectos de que os interesados poidan presentar as reclamacións que estimen oportunas, de conformidade co artigo 108 da Lei 7/1995, de 2 de abril, segundo determina o artigo 14.2 da Lei 39/1988 reguladora das facendas locais. De non se presentaren reclamacións quedará elevado a definitivo o citado Padrón. Aranga, 24 de Febreiro de 2017. O ALCALDE Asdo./ Alberto Platas Alvarez.
07/03/2017 | Administración LocalMunicipal
Noia
Administración Financeira. Intervención
Aprobación inicial do orzamentos 2017

ANUNCIO DA EXPOSICIÓN AO PÚBLICO DA APROBACIÓN INICIAL DO ORZAMENTO DE 2017 DO CONCELLO DE NOIA Aprobado inicialmente na sesión plenaria ordinaria celebrada o día 28 de febreiro de 2017, o orzamento do Concello de Noia para o exercicio 2017, así coma o cadro de persoal, comprensivo de todos os postos de traballo, ambos documentos expóñense ao publico, no cumprimento dos artigos 169.1 do Texto refundido da lei de facendas locais (Real decreto lexislativo 2/2004, de 5 de marzo) e 20.1 do Regulamento orzamentario (Real decreto 500/90, de 20 de abril), por un prazo de quince días hábiles contados a partir do seguinte ao da súa publicación no Boletín Oficial da Provincia da Coruña, durante os cales os interesados poderán examinalo na Intervención municipal e presentar reclamacións ante o Pleno, nos termos establecidos polos artigos 170 do texto refundido da Lei de facendas locais e 22 do Regulamento orzamentario citados. O orzamento considerarase definitivamente aprobado se durante o indicado período non se presentaran reclamacións, tal e coma establece o artigo 169.1 do TRLFL e 20.1 do Regulamento. No caso contrario, o Pleno disporá do prazo dun mes para resolver as reclamacións, que se contará a partir do día seguinte á finalización do de exposición pública, considerándose denegadas de non se resolver no acto de aprobación definitiva. No devandito acordo plenario, apróbase igualmente a masa salarial do persoal laboral do Concello de Noia que queda cifrada en 1.869.545,16 €. Noia, 1 de marzo de 2017. O alcalde, Santiago Freire Abeijón
07/03/2017 | Administración LocalMunicipal
Narón
Secretaría
Substitución Sr. alcalde do 02-03-2017 ata o 05-03-2017 (ambos inclusive)

Estando prevista a ausencia do Sr. alcalde deste Concello D. Joan Jaume Amostegui Rahhaoui dende o 02-03-2017 ata o 05-03-2017 (ambos inclusive) e, considerando o disposto no art.63 da Lei 5/97 de 22 de xullo de Réxime Local de Galicia e artigos concordantes do R. O. F., por medio do presente decreto veño en delegar a Alcaldía na primeira tenente de alcalde, Dona Marián Ferreiro Díaz, publicándoo no B. O. P. sen prexuízo de que produza efectos dende o día do seu outorgamento. Narón, 28 de febreiro de 2017 O ALCALDE Asdo.- José M. Blanco Suárez.
07/03/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pagamento dos depósitos previos e indemnizacións por rápida ocupación no termo municipal de Ordes polas obras do “Proxecto de construcción do ensanche e mellora da estrada de Ordes a Cerceda entre os P. Q. 0+000 E 7+000 o 5 e o 6 de abril de 2017

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a efectua-lo pagamento dos Depósitos Previos e Indemnizacións por rápida ocupación correspondentes a expedientes de expropiación forzosa instruídos para o termo municipal de Ordes, con motivo das obras de “PROXECTO DE CONSTRUCIÓN DO ENSANCHE E MELLORA DA ESTRADA DE ORDES A CERCEDA ENTRE OS P. Q. 0+000 E 7+000”, o cal terá lugar: Lugar: Casa Consistorial do Concello de Ordes (C/Alfonso Senra 108) Data: 5 de abril de 2017 de 9:00 a 11:00 horas, dende o A até Tatevik Orriach Mascareñas. Data: 6 de abril de 2017 de 9:00 a 11:00 horas, dende Cristina Mirela Pallach Feijoo até o Z. Ós propietarios das fincas cuxa relación figura exposta no taboleiro de anuncios do Concello referido. O pagamento efectuarase polo Pagador deste Servizo. No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado ( notarial, xudicial ou do consulado), xa sexa xeral ou particular para este caso, e que deberán identificarse co Documento Nacional de Identidade, ou no seu defecto, polo coñecemento directo que testifique o alcalde ou secretario do Concello. Así mesmo comunícaselle que deberán comparecer ao acto xuntando as escrituras de propiedade das fincas e do D. N. I. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos A Coruña a, 27 de febreiro de 2017 O xefe do servizo Asdo.: Felipe de la Vega Gándaras
07/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de febreiro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Monfero (expediente IN407A 2017/013-1)

Acordo do 16 de febreiro de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Monfero (expediente IN407A 2017/013-1) Expte.: IN407A 2017/013-1 Solicitante: Unión Fenosa Distribución, S. A. Denominación: retranqueo LMT EUM -709 entre apoios n.º 8 e n.º 20. Concello: Monfero Características técnicas: Tramo liña de media tensión aérea EUM-709 (entre apoios n.º 8 e n.º 20), a 15 kV, cunha lonxitude de 1.926 m, coa orixe no apoio n.º 8 existente da LMT EUM-709, no tramo entre a Subestación de Eume (Expte.423/01) e a derivada ao CT, San Julián (Expte.262/00), condutor tipo LA-56 mm 2 AI, e final no apoio n.º 20 existente da LMT EUM-709, no tramo entre a Subestación de Eume e a derivada ao CT San Julián. Desmantelamento dos apoios n.º 9, tipo HV-9/630 e n.º 19, tipo C-12/2.000, realizándose o tendido de novo condutor desde os apoios contiguos. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 16 de febreiro de 2017. Isidoro Martínez Arca Xefe territorial da Coruña
07/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 23 de febreiro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello da Laracha (expediente IN407A 2017/005-1)

Acordo do 23 de febreiro de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello da Laracha (expediente IN407A 2017/005-1) Expte.: IN407A 2017/005-1 Solicitante: Hidroeléctrica de Laracha, S. L. Denominación: nova saída de liña Froxo-Proame. Concello: A Laracha Características técnicas: – LMTS a 15 kV, de 1,507 km, condutor tipo RHZ1-2OL 12/20 kV 3 (1x150 mm 2 Al), con orixe no CMD de Froxo (Expte. IN407A 2012/067) e final no apoio A/S proxectado no apoio existente da LMT Proame. Retirarase o paso A/S existente da LMTS procedente do CT Grupo Escolar (Expte. IN407A 2007/55-1), levando o condutor retirado á arqueta existente no pé do apoio, onde se conectará coa LMTS proxectada. Este treito discorrerá pola canalización existente contemplada nos expedientes 296/2011, 583/07 e 193/94. – LMTS a 15 kV, de 206 m, condutor tipo RHZ1-2OL 12/20 kV 3 (1x150 mm 2 Al), con orixe no empalme coa LMTS procedente do CT Grupo Escolar (Expte. IN407A 2007/55-1) e final na nova cela de liña proxectada no CT existente C\ Anna Liisa Sorrigueta Unda (Expte. IN407A 2007/55-1). – Cela de liña no CT existente r/ Anna Liisa Sorrigueta Unda (Expte. IN407A 2007/55-1). Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 23 de febreiro de 2017. Isidoro Martínez Arca Xefe territorial da Coruña
07/03/2017 | Administración LocalMunicipal
Bergondo
Intervención
Modificación da Ordenanza reguladora do prezo público pola prestación de actividades culturais, deportivas, educativas e de servizos sociais

ANUNCIO Para os efectos do artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ó público o acordo provisional da modificación da Ordenanza reguladora do prezo público pola prestación de actividades culturais, deportivas, educativas e de servizos sociais. O citado acordo provisional foi adoptado polo Pleno, na sesión que tivo lugar o 23 de febreiro de 2017. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles, que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello. c) Órgano ante o que presenta-las reclamacións: o Pleno municipal. Bergondo, 1 de marzo de 2017. A alcaldesa Asdo.: Alejandra Pérez Máquez
07/03/2017 | Administración LocalMunicipal
Cerdido
Delegación da Alcaldía

DELEGACIÓN DA ALCADÍA Por decreto da Alcaldía 28/2017, do día 02.03.2017, acordouse por ausencia do alcalde, Benigno Galego Castro, delegar as atribucións da Alcaldía na 1.ª tenente-alcaldesa, Borjas Capellades Azcarraga, os días 5, 6 e 7 de marzo de 2017. O que se fai público en cumprimento do disposto no artigo 47.2 e 42.2 do Real Decreto 2598/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cerdido, 2 de marzo de 2017. O alcalde Benigno Galego Castro
07/03/2017 | Administración LocalMunicipal
Carballo
Anuncio de formalización de contratos do ano 2016

Ó abeiro do establecido no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Ley de Contratos do Sector Público publícanse as adxudicacións e formalizacións efectuadas polo Concello de Carballo durante o ano 2016. MODIFICACIÓNS CONTRACTUAIS Carballo, 24 de febreiro de 2017. O alcalde, Evencio Ferrero Rodríguez
07/03/2017 | Administración LocalMunicipal
A Pobra do Caramiñal
Padrón do imposto sobre vehículos de tracción mecánica que rexerá para o exercicio 2017

E D I C T O Mediante resolución de Alcaldía de 4 de marzo de 2017 apróbase padrón do Imposto sobre Vehículos de Tracción Mecánica que rexerá para o exercicio 2017. A cobranza de dito imposto realizarase nas dependencias da recadación municipal (Rúa Gasset 28) dende o 6 de marzo ao 15 de maio. Polo presente, de conformidade co disposto no artigo 102.3 da Lei 58/2003 Xeral Tributaria, notifícase colectivamente as liquidacións deste imposto ou taxa e sométese a exposición pública ditos padróns ou matrículas durante un mes, a contar desde o inicio do período de cobranza voluntaria, nas dependencias de recadación municipal. Contra os actos de aprobación dos padróns ou matrículas e as liquidacións tributarias contidas nas mesmas, os interesados poderán interpor recurso de reposición ante o Sr. alcalde no prazo dun mes, a contar dende o seguinte no que finalice o período de exposición pública dos mesmos, así como calquera outro que conveña aos seus intereses (art.14 Real Decreto Lexislativo 2/2004, Lei Reguladora de Facendas Locais). Pobra do Caramiñal, 4 de marzo de 2017. O ALCALDE Asdo.: José Luis Piñeiro García
13/03/2017 | Administración LocalMunicipal
Vimianzo
Delegación de funcións do alcalde no primeiro tenente de alcalde

Faise pública a resolución da Alcaldía que de seguido se transcribe: Tendo en conta que teño previsto ausentarme do termo municipal por motivos relacionados coas obrigas do meu cargo dende o 7 ao 13 de marzo de 2017, de conformidade co disposto no artigo 47 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais (ROF), sobre substitución do alcalde polos tenentes de alcalde que corresponda pola orde do seu nomeamento. Tendo en conta o establecido nos artigos 44.2 e concordantes do RD 2568/1986, do 28 de novembro (ROF) sobre a forma de efectuar esta delegación e a súa publicación no Boletín Oficial da Provincia, sen perxuízo da súa vixencia a partires da data de súa sinatura. Visto canto antecede, RESOLVO: PRIMEIRO.- Delegar no primeiro Tenente de Alcalde, D. Fernando Mancebo Amigo, a totalidade das facultades que o ordenamento xurídico atribúe á Alcaldía dende o día 7 de marzo, ás 00:00 horas, ao 13 de marzo de 2017, ás 00: 00 horas. SEGUNDO.- A presente resolución terá efectos dende o día da súa sinatura, sen perxuízo da súa publicación no Boletín Oficial da Provincia. Notifíquese ao concelleiro no que se delega e dease traslado aos servizos municipais, para o seu coñecemento e efectos. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria” Vimianzo, a 6 de marzo de 2017 O alcalde Manuel Antelo Pazos
13/03/2017 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo cuarto trimestre de 2016

EDICTO Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo cuarto trimestre de 2016 En sesión celebrada o 13 de febrero de 2017, a Xunta de Goberno Local adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, do 4 de novembro, de augas de Galicia, correspondente ao 4.º trimestre de 2016, no que constan 4.697 recibos por importe de 141.444,86 €, de acordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín Oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei xeral tributaria. Terceiro. –Contra as liquidacións incorporadas ao padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón. A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado Contencioso-Administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, do 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei xeral tributaria e 69 e seguintes do Regulamento xeral de recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,7 de marzo de 2017. O alcalde Asdo.: Adolfo F. Muíños Sánchez
13/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do proxecto complementario nº 1 da obra “Reurbanización e mellora da seguridade viaria na DP 1704, PK 10,480 ao 11,310 (Carral)”, do Plan de Travesías 2015, primeira fase, e a súa inclusión no Plan de Travesías 2015

A Exma. Deputación Provincial da Coruña, en sesión ordinaria celebrada o 24-2-2017 acordou a aprobación do proxecto complementario nº 1 da obra “Reurbanización e mellora da seguridade viaria na DP 1704, PK 10,480 ao 11,310 (Carral)”, do Plan de Travesías 2015, primeira fase, e a súa inclusión no Plan de Travesías 2015 que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña a 27-2-2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
13/03/2017 | Administración LocalMunicipal
Vedra
Secretaría-Intervención
Aprobación proxectos obras do POS + 2017

O Pleno da Corporación en sesión ordinaria celebrada o 22/02/2017 aprobou os proxectos das seguintes obras incluídas no Plan Provincial de Cooperación ás obras e servizos de competencia municipal (Plan único de concellos) “POS + 2017” Asfaltado de viais municipais en San Xián, San Fins, Ponte Ulla e outras (Orzamento: 245.541,39 euros) Asfaltado de viais en San Xiá, Merín, San Mamede e outras (Plan Complementario) O que se fai público que os mesmos estarán expostos na Secretaría deste Concello durante o prazo de 15 días, aos efectos de poder ser examinados e posibles reclamacións. Vedra, 6 de marzo de 2017 O ALCALDE Asdo. Carlos Martínez Carrillo
13/03/2017 | Administración LocalMunicipal
Arzúa
Aprobación do padrón da taxa de axuda no fogar

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 2 de marzo de 2017 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 2017. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, 2 de marzo de 2017. Asdo.: José Luis García López Alcalde-presidente do Concello de Arzúa
13/03/2017 | Administración LocalMunicipal
Culleredo
Economía, Facenda e Réxime Interior
Modificación do prezo público pola participación en actividades convocadas pola área de benestar social: prezo da viaxe grupal de saúde ao balneario de Augas Santas

A Xunta de Goberno local, en sesión celebrada o 06/03/2017, aprobou a modificación do prezo público pola participación en actividades socioeducativas, e de fomento da igualdade de xénero, dos hábitos de vida saudables o do consumo responsable convocadas pola área de benestar social, fixando o prezo da viaxe grupal de saúde ao Balneario de Augas Santas (Pantón) destinada á poboación adulta de Culleredo, nas seguintes cantidades: O prezo público comezará a aplicarse unha vez que se publique a modificación no taboleiro de anuncios do Concello e no Boletín Oficial da Provincia, de conformidade co disposto polo artigo 45 da Lei 39/2015, de 1 de outubro, do Procedemento Administrativo Común das Administracións Públicas. Culleredo, 06 de marzo de 2017. O alcalde Julio Sacristán de Diego
13/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución pola que se inscribe no rexistro e se da publicidade á prórroga da ultraactividade do convenio colectivo do sector de hostalería da provincia da Coruña

Visto o acordo relativo á prórroga da ultraactividade do convenio colectivo do sector de Hostalería da provincia da Coruña, (código de convenio 15000745011981), publicado no Boletín Oficial da provincia da Coruña o 30 de agosto de 2013, que foi suscrito pola comisión negociadora na xuntaza do 09.02.2017, de conformidade co disposto no artigo 90 do Real decreto lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 23 de febreiro de 2017 O Xefe Territorial Isidoro Martínez Arca Acta da Comisión Negociadora do Convenio Colectivo de Hostalería da Provincia da Coruña En Santiago de Compostela, sendo as 16.30 horas do día 9 de febreiro de 2017, na sede do Consello Galego de Relacións Laborais, reúnese a Comisión Negociadora do Convenio colectivo de Hostalería da provincia da Coruña, coa presenza das persoas que se sinalan a continuación: Parte empresarial: Ramón García Seara (Asociación de Hostelería Compostela) María José Mosteiro Martínez (Asociación de Hostelería Compostela) José Manuel Castro Barreiro (Asociación Hostelería Coruña) Marcos Castro Santa Cruz (Asociación Hostelería Coruña) Emilio Vázquez Rey (Asociación de Hostelería Ferrol y Comarca) Carlos Cruzado Maqueda (Unión Hostelera de Compostela / Hospeco – Asesor) Parte Sindical: Cristina Elisabeth Erenchun Almaguer (CIG) Susana Guadalupe Dyer Aromi (UGT) Anays De Lora Leighton (UGT) Gloria Francisca Veiro Pass (UGT) Braulia Gaubert Poputa (CC. OO) Abel Raul Mazarias Allabou (CC. OO) Logo das oportunas deliberacións e debate, acádanse o seguinte acordo: Primeiro: Esta Comisión Negociadora acorda a prórroga da negociación que outorga vixencia ao Convenio Colectivo de Hostalería da provincia da Coruña ata o 31 de marzo de 2017. Segundo: Esta Comisión Negociadora habilita ao funcionario do Consello Galego de Relacións Laborais, Don Lier Sherratt Ndiaga, ao efecto da realización dos trámites de rexistro, deposito e publicación ante a Autoridade laboral do acordo recollido nesta Acta. Non habendo máis asuntos que tratar asinan a presente Acta, no lugar e data enriba sinalados, todos os asistentes en proba de conformidade.